Ditokelo tša batswadiši ba dibjalo di fiwa fela go mehuta ya go fapana ya dibjalo yeo e tsebagaditšwego go ya ka Molao wa Ditokelo tša Batswadiši ba Dibjalo, 1976. Mehuta ya dibjalo tše e ka ba go tše 290 e akaretšwa ka gare ga lenaneo la dibjalo leo ditokelo tša batswadiši ba dibjalo di ka fiwago.
Materiale wo o tswadišago wa mohuta woo o se wa ka wa rekišwa ka Afrika Borwa lebaka la go feta ngwaga o tee.
e swanetše e farologanywe gabotse le mohuta ofe goba ofe wa mohlala wa go swana e swanetše e swane, go ra gore, dibjalo ka moka tšeo di bjalwago di swanetše di lebelelege go swana gomme di be le dipharogantšho tša go swana e swanetše e itsetsepele, go ra gore dibjalo tša mohuta wo o itšego, di swanetše gore ka morago ga tlhagolo ya go boeletšwa, di lebelelege bjalo ka dibjalo tša setlogo e swanetše e be le tekanyo yeo e dumelelegago.
Lebelela Lenaneo 1 la Molao wa Ditokelo tša Batswadiši ba Dibjalo go netefatša gore mohuta wa sebjalo woo tšhireletšo e nyakegago o tsebagaditšwe naa.
Ge eba mohuta wa sebjalo ga o gona godimo ga lenaneo, romela kgopelo ya tsebagatšo le hlohleletšo ka go ngwala go Mongwadiši wa Ditokelo tša Batswadiši ba Dibjalo.
foromo ya kgopelo yeo e tladitšwego ka botlalo lenaneopotšišo la sethekniki ditefelo tša kgopelo le tlhahlobo tšeo di laeditšwego peu goba materiale wo o tswadišago tumelelo ya go ngwalwa go tšwa go mong, ge eba ga se wa tswadiša, wa kgetha goba wa tšweletša mohuta.
Laetša gabotse godimo ga lenaneopotšišo la sethekniki leo mehuta ye mengwe yeo e tsebegago e swanetšwego gore e bapetšwe le yona go kgona go laetša pharologanyo.
O ka dira kgopelo ya tšhireletšo ya ka thoko ya mohuta. Se se ra gore mohuta o šireletšwa mo nakong ya kelo. O swanetše o fe kano yeo e ngwadilwego ya go se rekiše materiale ofe goba ofe wa go tswadiša wa mohuta wo go bolelwago ka wona go fihla ge diteko ka moka di phethilwe gomme ditokelo tša batswadiši ba dibjalo di filwe. Tšhireletšo ya ka thoko e a eletšwa gore e dirwe go dibjalo tšeo diteko mo go tšona di tšeago lebaka la go feta ngwaga o tee gore di phethagatšwe.
Go na le matšatšikgwedi ao a laeditšwego ao ka ona ditokumente le materiale wa go tswadiša di swanetšwego gore di romelwe go Mongwadiši. Matšatšikgwedi a, dikhwanthithi tša materiale wa go tswadiša tšeo di swanetšwego di romelwe le gore di romelwe kae, a hwetšagala ka kgopelo go tšwa go Mongwadiši.
Ge lenaneo la mehuta le le gona la mohuta wa sebjalo seo kgopelo ya ditokelo tša batswadiši ba dibjalo e dirwago godimo ga wona, romela dikgopelo gotee go boloka nako le tšhelete.
Tshepedišo ya kelo ya ditokelo tša batswadiši ba dibjalo e tšea sehla se tee sa kgodišo.